[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "Brau\u0306nio (angle Brownie) estas mia propra esperantigo de la tradicia usona eta torto. G\u0302in oni ankau\u0306 povas prepari vegane kaj ec\u0302 krudvegane! \u201cKrudvegane signifas ke c\u0302iuj ingrediencoj uzitaj estas vegetaj\u0302aj kaj uzataj en sia natura stato. Brau\u0306nio estas ideala dolc\u0302aj\u0302o por servi je la teo-horo, por vizitantoj, en matenmang\u0302o au\u0306 deserto post mang\u0302oj."}, {"text_idx": "#000002", "text": "2 tasoj da sekaj fruktoj (povas esti aveloj, nuksoj, migdaloj, c\u0302iuj mikse au\u0306 unuope kun sekvinberoj lau\u0306plac\u0302e)2 tasoj da daktiloj8 kuleroj da pura, sensukera kakao-pulvoro5 kuleroj da kokos-oleo (se vi ne havas kokosoleon, uzu alian vegetaj\u0302an oleon kiu ne donu fortan odoron kaj guston kiel la olivoleo donas.4 kuleroj da raspita kokoso (lau\u0306plac\u0302e)"}, {"text_idx": "#000003", "text": "La bazo en la muldilo"}, {"text_idx": "#000004", "text": "La brau\u0306nio farig\u0302as per du simplaj pas\u0302oj:"}, {"text_idx": "#000005", "text": "En la unua ni celas krei bazon. Por tio ni devas preni la 2 tasojn da sekaj fruktoj (kiuj tamen devas esti dum tuta tago sub akvo por aktivigi ilin) kaj kirli (sen akvo!). Poste kirlu ankau\u0306 la aktivigitajn daktilojn kaj aldonu al la pasto. Aldonu 4 kulerojn da kakao-pulvoron kaj 4 kulerojn da raspita kokoso se tion vi volas kaj kirlu plian fojon. Knedu kaj disfaldu g\u0302in sur muldilo. G\u0302i ne povas kovri la tutan muldilon, devas resti spaco por la kovraj\u0302o c\u0302okolada. Kovru g\u0302in kaj konservu en la frostujo de la glacis\u0302ranko dum almenau\u0306 unu horo."}, {"text_idx": "#000006", "text": "Post la horo, faru la supran parton de la brau\u0306nio. Prenu 1 tason kaj duono da daktiloj aktivigitaj, aldonu la kulerojn da kakao-pulvoro (4) kaj la 5 kulerojn da kokos-oleo kaj aldonu akvon lau\u0306plac\u0302e sed atentu ne tro aldoni akvon por ke g\u0302i ne ig\u0302u tro likva. Kirlu bone, g\u0302is kreado de homogena c\u0302okolada kremo kaj disfaldigu g\u0302in sur la bazon de la brau\u0306nio."}, {"text_idx": "#000007", "text": "Metu denove en la frostujon por plia horo kaj poste lasu en la fridujo kaj jam pretas por mang\u0302i! Por doni pli belan aspekton vi povas g\u0302in beligi per supra ornamaj\u0302o: povas esti kokos-raspitaj\u0302o (kiel videblas en la c\u0302ef-bildo), eroj da malmola c\u0302okolado, frukteroj, ktp, c\u0302io lau\u0306 via imago, lasu g\u0302in flugi!"}, {"text_idx": "#000008", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000011", "text": "Bestog\u0302ardenoj kaj akvarioj, infero por bestoj"}, {"text_idx": "#000012", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000013", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]